ai4bharat/Pralekha huggingface dataset:
অর্থমন্ত্রক
ভোজ্য তেল, পেতলের টুকরো, পোস্ত, সোনা ও রূপার মাশুল নির্ধারণের প্রেক্ষিতে অভ্যন্তরীণ শুল্ক দপ্তরের মাশুল সংক্রান্ত বিজ্ঞপ্তি নম্বর ৭১/২০২০
নয়াদিল্লি, ১৩ অগাস্ট, ২০২০
১৯৬২’র অভ্যন্তরীণ শুল্ক আইন  – এর ১৪ নম্বর ধারার ২ নম্বর উপধারা অনুযায়ী, প্রদত্ত অধিকার প্রয়োগ করে কেন্দ্রীয় পরোক্ষ এবং অভ্যন্তরীণ শুল্ক পর্ষদ ২০০১ – এর তেসরা অগাস্ট গেজেট অফ ইন্ডিয়ার এক্সট্রা অর্ডিনারি পার্ট-২, সেকশন-৩,সাব-সেকশন-২ এর উল্লিখিত নম্বর এসও ৭৪৮  অনুযায়ী, কেন্দ্রীয় সরকারের অর্থ মন্ত্রকের রাজস্ব দপ্তরের পক্ষ থেকে ২০০১ – এর তেসরা অগাস্ট প্রকাশিত নম্বর ৩৬/২০০১ – কাস্টমস্  বিজ্ঞপ্তিতে প্রয়োজনীয় ও যথোপযুক্ত কয়েকটি সংশোধন করেছে। সেই অনুসারে, অর্থ মন্ত্রকের ঐ বিজ্ঞপ্তিতে ১, ২ ও ৩ নাম অনুসারে যে ৩টি টেবিল প্রকাশিত হয়েছিল, সেগুলিতে পরিবর্তন করা হবে। তবে, ৩টি টেবিলে থাকা সংশ্লিষ্ট পণ্য সামগ্রীর মাশুল হারে বিশেষ কোনও পরিবর্তন হচ্ছে না। একইভাবে, বিভিন্ন ধরনের পণ্য, যেমন – অপরিশোধিত পাম তেল, আরবিডি পাম তেল, অন্যান্য পাম তেল, অপরিশোধিত পালমোনেল, অন্যান্য পালমোনেল, অপরিশোধিত সোয়াবিন তেল, সমস্ত গ্রেডের পেতলের টুকরো এবং পোস্তর দাম অপরিবর্তিত থাকছে।
কিছু ক্ষেত্রে সব ধরনের সোনার দাম প্রতি ১০ গ্রামে ৬২২ মার্কিন ডলার, সব ধরনের রূপার দাম প্রতি কিলোগ্রামে ৮৬৮ মার্কিন ডলার, মেডেল ও রূপার কয়েনের মূল্য প্রতি কিলোগ্রামে ৮৬৮ মার্কিন ডলারে অপরিবর্তিত থাকছে। তবে, সোনার কয়েন, যেখানে সোনার উপাদান ৯৯.৫ শতাংশের কম নয়, এরকম ক্ষেত্রে মূল্য প্রতি ১০ গ্রামে ৬২২ মার্কিন ডলার স্থির হয়েছে।
উল্লেখ করা যেতে পারে, তেসরা অগাস্ট গেজেট অফ ইন্ডিয়ার এক্সট্রা অর্ডিনারি পার্ট-২ সেকশন-৩ সাব-সেকশন-২ এবং উল্লিখিত নম্বর এসও ৭৪৮ -তে ২০২০’র ৭ই অগাস্ট বিজ্ঞপ্তি নম্বর ৭০/২০২০ – কাস্টমস্  অনুযায়ী শেষবার সংশোধন করা হয়েছিল। একইভাবে, সংশোধনের বিষয়টি গেজেট অফ ইন্ডিয়ার ই-সংস্করণেও ২০২০’র ৭ই অগাস্ট এক্সট্রা অর্ডিনারি পার্ট-২ সেকশন-৩ সাব-সেকশন-২ অনুযায়ী উল্লিখিত নম্বর এস.ও. ২৬৪৯  অনুসারে প্রকাশিত হয়।
(CG/BD/SB
প্রধানমন্ত্রীরদপ্তর
মার্কিন রাষ্ট্রপতি জোসেফ আর বাইডেনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নতুনদিল্লি, ৮ই ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী, মার্কিন যুক্ত্ররাষ্ট্রের রাষ্ট্রপতি জোসেফ আর বাইডেনের সঙ্গে টেলিফোনে আজ কথা বলেছেন।
মার্কিন রাষ্ট্রপতি বাইডেনকে উষ্ণ অভিনন্দন জানিয়ে প্রধানমন্ত্রী আশা প্রকাশ করেছেন, ভারত-মার্কিন কৌশলগত অংশীদারীত্বকে আরো এগিয়ে নিয়ে যেতে তাঁরা একযোগে কাজ করবেন।
আঞ্চলিক উন্নয়ন ও ভূ-রাজনৈতিক প্রেক্ষাপট নিয়ে তাঁরা বিস্তারিত আলোচনা করেছেন। গণতান্ত্রিক মূল্যবোধ ও অভিন্ন কৌশলগত স্বার্থ সংশ্লিষ্ট বিষয়ের উপর ভারত মার্কিন অংশীদারীত্ব দাঁড়িয়ে রয়েছে। মুক্ত ও সমন্বিত ভারত-প্রশান্ত মহাসাগরীয় অঞ্চলে আন্তর্জাতিক নিয়ম অনুসারে সমমনা দেশগুলির সঙ্গে একযোগে কাজ করার প্রসঙ্গ নিয়েও তাঁদের মধ্যে কথা হয়েছে।
প্রধানমন্ত্রী মোদী ও রাষ্ট্রপতি বাইডেন আন্তজাতিক স্তরে জলবায়ু পরিবর্তনের মোকাবিলা করার বিষয়টি গুরুত্ব দিয়ে আলোচনা করেছেন। মার্কিন রাষ্ট্রপতির প্যারিস চুক্তিতে আবারো শামিল হওয়ার সিদ্ধান্তকে প্রধানমন্ত্রী স্বাগত জানিয়ে পূণর্নবীকরণ জ্বালানীতে ভারতের উচ্চাকাঙ্খী পরিকল্পনার বিষয়ে বিস্তারিতভাবে জানিয়েছেন। এই বছরের এপ্রিল মাসে জলবায়ু বিষয়ে শীর্ষ বৈঠকের আয়োজন করার উদ্যোগ নেওয়ায় প্রধানমন্ত্রী মার্কিন রাষ্ট্রপতিকে ধন্যবাদ জানিয়েছেন এবং এই সম্মেলনে যোগদান করার বিষয়ে আগ্রহ প্রকাশ করেছেন।
এই অবকাশে রাষ্ট্রপতি ও ডঃ জিল বাইডেনকে তাঁদের সুবিধামত সময়ে ভারতে আসার জন্যও প্রধানমন্ত্রী আমন্ত্রণ জানিয়েছেন।
ভূ-বিজ্ঞানমন্ত্রক
বঙ্গোপসাগরের উত্তর-পশ্চিমে ওড়িশা-পশ্চিমবঙ্গ উপকূলের উত্তরে নিম্নচাপ
নয়াদিল্লি, ৬ অগাস্ট, ২০১৯
বঙ্গোপসাগরের উত্তর-পশ্চিম দিকে ওড়িশা-পশ্চিমবঙ্গ উপকূলের উত্তরে সৃষ্ট নিম্নচাপটি গত তিন ঘন্টায় একই অবস্থানে রয়েছে। আজ দুপুর ১১-৩০ মিনিটে এই নিম্নচাপটি ওড়িশার বালাসোরের ১৬০ কিলোমিটার দক্ষিণ-পূর্বে এবং পশ্চিমবঙ্গের দিঘার ১৩০ কিলোমিটার দক্ষিণ-দক্ষিণ পূর্বে অবস্থান করছিল। আগামী ২৪ ঘন্টায় এই নিম্নচাপটি আরও শক্তি সঞ্চয় করে পরবর্তী ৪৮ ঘন্টায় ওড়িশা-পশ্চিমবঙ্গ উপকূলের পশ্চিম-উত্তর পশ্চিম দিকে অগ্রসর হবে।
এই নিম্নচাপের ফলে আগামীকাল পর্যন্ত ওড়িশার বেশিরভাগ জায়গায় হালকা থেকে মাঝারি এবং কয়েকটি জায়গায় ভারী থেকে অতি ভারী বৃষ্টিপাতের সম্ভাবনা আছে। গাঙ্গেয় পশ্চিমবঙ্গ, ঝাড়খণ্ড, দক্ষিণ ছত্তিশগড়, মধ্যপ্রদেশ, উত্তর অন্ধ্রপ্রদেশ এবং তেলেঙ্গানার বেশিরভাগ জায়গায় হালকা থেকে মাঝারি এবং কিছু কিছু জায়গায় ভারী থেকে অতি ভারী বৃষ্টি এই সময় হবে। মধ্যপ্রদেশে কিছু কিছু জায়গায় ৮ই অগাস্ট পর্যন্ত প্রবল বর্ষণের পূর্বাভাস দেওয়া হয়েছে। এর প্রভাবে পরবর্তী ৪৮ ঘন্টায় পশ্চিমবঙ্গ ও ওড়িশা উপকূলে ঘন্টায় ৪৫-৫৫ থেকে ৬৫ কিলোমিটার বেগে ঝোড়ো হাওয়া বইতে পারে। গাঙ্গেয় পশ্চিমবঙ্গ, ওড়িশা এবং ঝাড়খণ্ডে আগামীকাল ঘন্টায় ৩০-৪০ থেকে ৫০ কিলোমিটার প্রবল বেগে ঝোড়ো হাওয়া বয়ে যেতে পারে। এই সময় ওড়িশা এবং পশ্চিমবঙ্গ উপকূলবর্তী এলাকা এবং উত্তর বঙ্গোপসাগরে সমুদ্র উত্তাল থাকবে। মৎস্যজীবীদের বঙ্গোপসাগরের উত্তর-পশ্চিম দিকে এবং ওড়িশা-পশ্চিমবঙ্গ উপকূলবর্তী এলাকায় মাছ ধরতে যেতে নিষেধ করা হয়েছে।
CG/CB/DM
(Visitor Counter : 94
প্রধানমন্ত্রীরদপ্তর
৪০তম 'প্রগতি'-র বৈঠকে পৌরোহিত্য করেছেন প্রধানমন্ত্রী
অমৃত সরোবর উদ্যোগের আওতায় যে সমস্ত জলাশয় গড়ে তোলা হচ্ছে সেগুলিতে পরিকাঠামো ক্ষেত্রের সঙ্গে যুক্তি এজেন্সিগুলি নিজেদের পরিকল্পনার মানচিত্র প্রণয়ন করতে পারে : প্রধানমন্ত্রী
রাইট অফ ওয়ে অ্যাপ্লিকেশনের সময়মত নিষ্পত্তিতে রাজ্যগুলি কেন্দ্রীয় স্তরের গতি শক্তি সঞ্চার পোর্টালের সুবিধা নিতে পারে
পিএম গতি শক্তি ন্যাশনাল মাস্টার প্ল্যানের সঙ্গে সঙ্গতি রেখে রাজ্যগুলিও রাজ্যস্তরীয় গতি শক্তি মাস্টার প্ল্যান তৈরি করতে পারে : প্রধানমন্ত্রী
নতুন দিল্লি, ২৫ মে, ২০২২
কেন্দ্র ও রাজ্য সরকারগুলিকে সামিল করে সক্রিয় প্রশাসন তথা সময়মত রূপায়নের জন্য তথ্য ও যোগাযোগ প্রযুক্তি ভিত্তিক বহুস্তরীয় প্ল্যাটফর্ম বা প্রগতির ৪০তম বৈঠকে প্রধানমন্ত্রী শ্রী নরেন্দ্র মোদী আজ পৌরোহিত্য করেছেন।
এই বৈঠকে আটটি প্রকল্প ও একটি বৃহৎ কর্মসূচি সহ নয়টি এজেন্ডার অগ্রগতি পর্যালোচনা করা হয়। এই আটটি প্রকল্পের মধ্যে দুটি করে রেল, সড়ক পরিবহণ ও জাতীয় মহাসড়ক এবং পেট্রোলিয়াম ও প্রাকৃতিক গ্যাস মন্ত্রকের অধীন। একটি করে প্রকল্প বিদ্যুৎ মন্ত্রক, জলসম্পদ দপ্তর, নদী উন্নয়ন ও গঙ্গা পুনরুজ্জীবন বিষয়ক দপ্তরের সঙ্গে যুক্ত। ১৪টি রাজ্যে এই প্রকল্পগুলি ছড়িয়ে রয়েছে। প্রকল্প খাতে খরচের আনুমানিক পরিমাণ ৫৯ হাজার ৯০০ কোটি টাকার বেশি। যে ১৪টি রাজ্যে এই আটটি প্রকল্প রূপায়িত হচ্ছে, সেগুলি হল - মহারাষ্ট্র, কর্ণাটক, অন্ধ্রপ্রদেশ, তামিলনাড়ু, ছত্তিশগড়, ওড়িশা, অসম, অরুণাচলপ্রদেশ, মেঘালয়, ত্রিপুরা, মিজোরাম, নাগাল্যান্ড, সিকিম ও ঝাড়খন্ড।
প্রধানমন্ত্রী বলেন, সড়ক ও রেলের মত এজেন্সিগুলি যারা পরিকাঠামো গড়ে তোলার কাজ করছে, তারা অমৃত সরোবর উদ্যোগের আওতায় যে সমস্ত জলাশয় গড়ে তোলা হচ্ছে, সেগুলিতে তাদের পরিকল্পনার মানচিত্র প্রণয়ন করতে পারে। এধরণের প্রয়াসে সবপক্ষই সমান লাভবান হবে, কারণ অমৃত সরোবর তৈরি করার সময় যে সমস্ত সামগ্রী পাওয়া যাবে তা পরিকাঠামো গড়ে তোলার কাজে যুক্ত এজেন্সিগুলি সদ্ব্যবহার করতে পারে।
বৈঠকে প্রধানমন্ত্রী জাতীয় 'ব্রড ব্র্যান্ড মিশন' কর্মসূচির অগ্রগাতি পর্যালোচনা করেন। তিনি রাজ্য ও অন্যান্য এজেন্সিগুলিকে কেন্দ্রীয়স্তরে গড়ে তোলা গতি শক্তি সঞ্চার পোর্টালের সুবিধা গ্রহণ করার কথা বলেন, যাতে রাইট অফ ওয়ে অ্যাপ্লিকেশনগুলির সময়মত নিষ্পত্তি করা যায়। স্বাভাবিক ভাবেই এরফলে ন্যাশনাল ব্রড ব্র্যান্ড মিশনের রূপায়ন ত্বরান্বিত হবে। একই সঙ্গে রাজ্য ও এজেন্সিগুলি সাধারণ মানুষের জীবনযাপনের মানোন্নয়নে প্রযুক্তির সদ্ব্যবহার করবে।
প্রধানমন্ত্রী আরও বলেন, পিএম গতি শক্তি ন্যাশনাল মাস্টার প্ল্যানের সঙ্গে সঙ্গতি রেখে রাজ্যগুলিও রাজ্যস্তরীয় গতি শক্তি মাস্টার প্ল্যান প্রণয়ন করতে পারে। এই লক্ষে রাজ্যস্তরীয় ইউনিট গঠন করা যেতে পারে। এধরণের প্রয়াস সঠিক পরিকল্পনা প্রণয়ন তথা গুরুত্বপূর্ণ বিষয়গুলি চিহ্নিতকরণ ও তার সমাধানে সুদূরপ্রসারি ভূমিকা নিতে পারে। পক্ষান্তরে তা বিভিন্ন প্রকল্পের সময়মত রূপায়নে সমন্বয় বজায় রাখা সুনিশ্চিত করবে।
প্রগতির ৩৯টি বৈঠকে ১৪ লক্ষ ৮২ হাজার কোটি টাকার মোট ৩১১টি প্রকল্পের পর্যালোচনা করা হয়েছে।
CG/BD/AS/
(
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী শ্রী মনসুখ মান্ডভিয়া আজ দেওঘরের এইমসে নবনির্মিত আয়ুশ ভবনে বহির্বিভাগে রোগী পরিষেবা এবং নৈশ আশ্রয় স্থলের সূচনা করেছেন
শ্রী মান্ডভিয়া জানান,নতুন এই ব্যবস্থার দরুন ঝাড়খণ্ডের ৩ কোটির বেশি মানুষ উপকৃত হবেন
নতুন দিল্লী,২৪ শে অগাস্ট,২০২১
কেন্দ্রীয় স্বাস্থ্য ও পরিবার কল্যাণমন্ত্রী শ্রী মনসুখ মান্ডভিয়া আজ দেওঘরের এইমস হাসপাতালে নবনির্মিত আয়ুশ ভবন এবং নৈশআশ্রয়স্থল জাতির উদ্দেশ্যে উৎসর্গ করেছেন।অনুষ্ঠানে উপস্থিত ছিলেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ড:ভারতী প্রভিন পাওয়ার। শ্রী মান্ডাভিয়া একই সঙ্গে নবনির্মিত আয়ুশ ভবনে বহির্বিভাগে রোগী পরিষেবার সূচনা করেন।
ঝাড়খণ্ডের স্বাস্থ্য ও চিকিৎসা শিক্ষামন্ত্রী শ্রী বন্না গুপ্তা,ক্রীড়া ও সংখ্যালঘু কল্যাণমন্ত্রী শ্রী হাফিজুল হাসান,গোদ্দা লোকসভা কেন্দ্রের সাংসদ শ্রী নিশিকান্ত দুবে,ঝাড়খন্ড থেকে নির্বাচিত রাজ্যসভার সদস্য শ্রী সমীর ওরাওঁ প্রমুখ এই অনুষ্ঠানে যোগ দেন।
কেন্দ্রীয় স্বাস্থ্যমন্ত্রী জানান,দেওঘরের মানুষ,এর দরুন সর্বোত্তম চিকিৎসা পরিষেবা পাবেন।তিনি বলেন,২০১৮ সালের ২৫শে মে' এই প্রতিষ্ঠানের ভিত্তিপ্রস্তর স্থাপন করেন প্রধানমন্ত্রী শ্রী নরেন্দ্র মোদী।এর ফলে বহির্বিভাগে চিকিৎসা পরিষেবা পাবেন গোটা ঝাড়খণ্ডের দূরদূরান্ত থেকে আসা রোগীরা। তাঁরা রাতে থেকে চিকিৎসা সম্পূর্ণ করতেও পারবেন। এই প্রতিষ্ঠান শুধুমাত্র দেওঘরের ১৫ লক্ষ বাসিন্দাকে পরিষেবা প্রদান করবে তা নয়,গোটা ঝাড়খণ্ডের ৩ কোটি ১৯ লক্ষ মানুষ এর ফলে উপকৃত হবেন বলে তিনি জানান।
কেন্দ্রীয় স্বাস্থ্যমন্ত্রী জানান,প্রধানমন্ত্রী শ্রী নরেন্দ্র মোদির নেতৃত্বে কেন্দ্রীয় সরকার গোটা অতিমারী কালে রাজ্যের পাশে ছিল। ইসিআরপি 1 এবং 2 এই করোনা কালে বিশেষ সহায়ক ভূমিকা পালন করেছে।পাশাপাশি প্রধানমন্ত্রী স্বাস্থ্য সুরক্ষা যোজনা,চিকিৎসার ভারসাম্য বজায় রাখতে কার্যকরী ভূমিকা পালনে সক্ষম হয়েছে।
তিনি বলেন,এই প্রতিষ্ঠান গোটা ঝাড়খণ্ডে কোভিড মোকাবিলায় সবরকম ভাবে সহায়তা করবে।শ্রী দীনদয়াল উপাধ্যায়ের দেখানো পথে 'অন্ত্যদয়া'র মাধ্যমে পিএমএসএসওয়াই য়ের সহায়তায় সমাজের প্রতিটি পিছিয়ে থাকা মানুষের কাছে পরিষেবা পৌঁছে দেওয়াই কেন্দ্রীয় স্বাস্থ্য মন্ত্রকের মূল লক্ষ্য। এই প্রসঙ্গে তিনি জানান,ভূপাল,ভুবনেশ্বর,রায়পুর,পাটনা,যোধপুর এবং ঋষীকেশের মোট ৬ টি এইমসে পুরোদমে কাজ চলছে।
দেওঘর এইমসে বহির্বিভাগ চিকিৎসার জন্য রোগীরা জেনারেল মেডিসিন, পালমোলজি, সাইক্রিয়াট্রি, ডারমটোলজি, সার্জিক্যাল, অর্থপেডিক, ইএনটি, অপথালমোলজি, পেডিয়াট্রিক, শিশু ও নবজাতকদের টিকাকরণ, গায়নোকলজি, ডেন্ট্রিস্ট্রি, প্যাথলজি এবং মাইক্রোবায়োলজি, রেডিওলজি প্রমুখ পরিষেবা পাবেন।
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ড: ভারতী পাওয়ার সকলকে অভিনন্দন জানিয়ে বলেন,দেওঘরে এইমস খুব শীঘ্রই ৩০ টি আয়ুশ শয্যা সহ ৭৫০ শয্যার হাসপাতাল হিসাবে কাজ শুরু করবে। ১০০ এমবিবিএস এবং ৬০ টি নার্সিং আসন থাকবে।তিনি বলেন,ঝাড়খণ্ডের দেওঘরে এইমস নির্মান,স্বাস্থ্য ক্ষেত্রে কেন্দ্রীয় সরকারের সবথেকে ভালো বিনিয়োগ।
অনুষ্ঠানে অন্যান্যদের মধ্যে উপস্থিত ছিলেন,কেন্দ্রীয় স্বাস্থ্য সচিব শ্রী রাজেশ ভূষণ, দেওঘর এইমসের সভাপতি অধ্যাপক ড: এন কে অররা,মুখ্য কার্যনির্বাহী আধিকারিক এবং মুখ্য নির্দেশক অধ্যাপক ড:সৌরভ ভর্শনে প্রমুখ।
CG/PPM
(Visitor Counter : 154
কেন্দ্রীয়মন্ত্রিসভা
বাতাসের গুণমান ও জলবায়ু পরিবর্তন সংক্রান্ত যৌথ গবেষণার বিষয়ে জাপানের ন্যাশনাল ইন্সটিটিউট ফর এনভায়রনমেন্টাল স্টাডিজ এবং ভারতের আর্যভট্ট রিসার্চ ইন্সটিটিউট অফ অবজারভেশনাল সায়েন্সেস – এর মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ০৮ জুন, ২০২২
– এর মধ্যে স্বাক্ষরিত সমঝোতাপত্রটি অনুমোদন পেয়েছে। নৈনিতালের এআরআইইএস, এ সংক্রান্ত গবেষণায় এর আগে কখনও বিদেশী কোনও প্রতিষ্ঠানের সঙ্গে সমঝোতাপত্র স্বাক্ষর করেনি।
এ ক্ষেত্রে যে বিষয়গুলি নিয়ে কাজ করা হবে, সেগুলি হ’ল:
ক) গবেষণার কাজে ব্যবহৃত সরঞ্জামগুলির যৌথভাবে ব্যবহার
খ) পর্যবেক্ষণের পন্থা-পদ্ধতি নিয়ে বিভিন্ন বৈজ্ঞানিক ও কারিগরি তথ্য আদান-প্রদান
গ) বিভিন্ন বৈজ্ঞানিক প্রতিবেদন ও পর্যবেক্ষণ থেকে প্রাপ্ত তথ্যের যৌথভাবে বিশ্লেষণ
ঘ) যৌথভাবে শিক্ষামূলক ও গবেষণামূলক বিভিন্ন কর্মকান্ড
ঙ) গবেষণার জন্য একটি প্রতিষ্ঠানের গবেষণারত ছাত্রছাত্রী ও বিশেষজ্ঞরা অন্য প্রতিষ্ঠানে যাবেন
চ) যুগ্মভাবে বৈজ্ঞানিক কর্মশালা এবং সেমিনার আয়োজন
এআরআইইএস: কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস জ্যোতির্বিজ্ঞান এবং পদার্থ বিজ্ঞানে জ্যোতির্বিজ্ঞান সম্পর্কিত ও পরিবেশ বিজ্ঞানের বিভিন্ন শাখায় গবেষণাধর্মী কাজ করে থাকে। বায়ু দূষণ ও জলবায়ু পরিবর্তন, সূর্য, নক্ষত্র ও ছায়াপথের গঠন ও বিবর্তন নিয়ে এই সংস্থাটি গবেষণা করে থাকে। উন্নত বৈজ্ঞানিক সরঞ্জামের নক্শা তৈরি ও সেই নক্শা অনুযায়ী সংশ্লিষ্ট সরঞ্জামের বিষয়ে এই প্রতিষ্ঠানে বৈজ্ঞানিক, গবেষণারত ছাত্রছাত্রী এবং বিশেষজ্ঞরা কাজ করে থাকেন। মানোরা পিক ও দেবস্থলে প্রতিষ্ঠানের দুটি ক্যাম্পাসেই ইঞ্জিনিয়ার ও কারিগরি বিশেষজ্ঞরা বিভিন্ন সরঞ্জাম তৈরি করেন।
এনআইইএস: পরিবেশে বিভিন্ন বিষয়ে সর্বাত্মক গবেষণার জন্য জাপানের একমাত্র গবেষণা প্রতিষ্ঠান ন্যাশনাল ইন্সটিটিউট ফর এনভায়রনমেন্টাল স্টাডিজ । পরিবেশ রক্ষার জন্য বিভিন্ন গুরুত্বপূর্ণ বিষয় নিয়ে এই প্রতিষ্ঠানে গবেষণা হয়। মৌলিক গবেষণা, তথ্য সংগ্রহ ও তথ্য বিশ্লেষণ এবং পরিবেশের নানা উপাদান সংরক্ষণের কাজ এখানে হয়ে থাকে। জাপানের পরিবেশ সংক্রান্ত বিভিন্ন গবেষণা ও বৈজ্ঞানিক ও সমাজের মধ্যে সেতুবন্ধনের কাজ এই প্রতিষ্ঠান করে থাকে।
CG/CB/SB
সংস্কৃতিমন্ত্রক
টেগোর সাংস্কৃতিক সম্প্রীতি পুরস্কার প্রাপকদের নাম ঘোষিত
নয়াদিল্লি, ২৬ অক্টোবর, ২০১৮
২০১৪, ২০১৫ এবং ২০১৬ সালের টেগোর সাংস্কৃতিক সম্প্রীতি পুরস্কার প্রাপকদের নাম ঘোষণাকরা হয়েছে। মণিপুরী নৃত্যের প্রখ্যাত ব্যক্তিত্ব শ্রী রাজকুমার সিংহজিৎ সিং ২০১৪ সালের জন্য এই পুরস্কার পাচ্ছেন। ২০১৫-র পুরস্কারের জন্য নির্বাচিত হয়েছে বাংলাদেশের সাংস্কৃতিক সংগঠন ‘ছায়ানট’। ভারতের অন্যতম এক শ্রেষ্ঠ ভাস্কর শ্রী রামভানজি সুতার ২০১৬ সালের জন্য এই পুরস্কার পাচ্ছেন। গত ২৪শে অক্টোবর প্রধানমন্ত্রী শ্রী নরেন্দ্র মোদীর সভাপতিত্বে গঠিত বিচারকমণ্ডলীর এক বৈঠকে সর্বসম্মতভাবে এই সিদ্ধান্ত নেওয়া হয়। প্রধানমন্ত্রী ছাড়া বিচারকমণ্ডলীর অন্য সদস্যরা হলেন – ভারতের প্রধান বিচারপতি শ্রী রঞ্জন গগৈ, শ্রী এন গোপালস্বামী এবং ডঃ বিনয় সহস্রবুদ্ধে। সাংস্কৃতিক সম্প্রীতি বজায় রাখার ক্ষেত্রে অসামান্য অবদানের জন্য টেগোর পুরস্কার দেওয়া হয়ে থাকে।
মণিপুরী নৃত্য শিল্পকে বাঁচিয়ে রাখা এবং এই নৃত্যের মাধ্যমে সম্প্রীতির প্রসারে বিশেষ অবদানের জন্য শ্রী রাজকুমার সিংহজিৎ সিং-কে এই পুরস্কারের জন্য মনোনীত করা হয়েছে। ২৯৬১-তে স্থাপিত বাংলাদেশের সাংস্কৃতিক সংগঠন ‘ছায়ানট’ – কবিগুরু রবীন্দ্রনাথ ঠাকুরের সাহিত্যকর্মের প্রচার ও প্রসারের পাশাপাশি বাঙালি সংস্কৃতি, সঙ্গীত ও সাহিত্যভাণ্ডারকে বিশ্ব আঙিনায় ছড়িয়ে দেওয়ার কাজে অসামান্য অবদানের স্বীকৃতিস্বরূপ এই পুরস্কার পাচ্ছে।
ভারতের অন্যতম শ্রেষ্ঠ ভাস্কর শ্রী রামভানজি সুতার সুদীর্ঘ চার দশকের কর্মজীবনে ৫০টিরও বেশি স্মৃতিসৌধ নির্মাণ করেছেন। অজন্তা ও ইলোরার গুহায় পাওয়া প্রাচীন ভাস্কর্য্যগুলির সংরক্ষণেও তাঁর গুরুত্বপূর্ণ অবদান রয়েছে। তাঁর অন্যতম সেরা একটি কাজের মধ্যে রয়েছে মধ্যপ্রদেশের গান্ধীসাগর বাঁধে ৪৫ ফুট উচ্চতা বিশিষ্ট চম্বল স্মৃতিসৌধ নির্মাণ। ভারতীয় সংস্কৃতি ও তার শিল্পগত ঐতিহ্য সংরক্ষণে অসামান্য অবদানের স্বীকৃতিস্বরূপ তাঁকে এই পুরস্কারের জন্য মনোনীত করা হয়েছে।
পুরস্কারপ্রাপকদের ১ কোটি টাকা, মানপত্র এবং হাতে বোনা ঐতিহ্যবাহী তাঁতবস্ত্র পুরস্কার হিসেবে দেওয়া হয়।
CG/BD/DM/…
(Visitor Counter : 127
রাষ্ট্রপতিরসচিবালয়
রাষ্ট্রপতি বয়োশ্রেষ্ঠ সম্মান প্রদান করলেন
নয়াদিল্লি, ০৪ অক্টোবর, ২০১৯
রাষ্ট্রপতি শ্রী রাম নাথ কোবিন্দ বৃহস্পতিবার নতুন দিল্লিতে এক অনুষ্ঠানে বয়োশ্রেষ্ঠ সম্মান প্রদান করেন। প্রবীণ নাগরিকদের সম্মান জানাতে কেন্দ্রীয় সামাজিক ন্যায় বিচার ও ক্ষমতায়ন মন্ত্রক জাতীয় স্তরে এই সম্মান প্রদানের উদ্যোগ নিয়েছে।
এই উপলক্ষে রাষ্ট্রপতি বলেন, প্রবীণ নাগরিকরা আমাদের সমাজ ও জাতীয় জীবনের গুরুত্বপূর্ণ অঙ্গ। প্রবীণদের জীবনযাপনের মানোন্নয়নে কেন্দ্র ও রাজ্য সরকারগুলি বিভিন্ন উদ্যোগ গ্রহণ করেছে। আয়ুষ্মান ভারত, রেল ভাড়ায় ছাড়, আমানত প্রকল্প এবং অবসরকালীন ভাতার মতো একাধিক কর্মসূচি রূপায়িত হয়েছে।
প্রবীণদের সার্বিক কল্যাণে সরকার ও অসরকারি প্রতিষ্ঠানগুলির প্রয়াসের প্রশংসা করে রাষ্ট্রপতি বলেন, ব্যক্তি হিসাবে আমাদের নিজেদেরকেও প্রবীণ নাগরিকদের স্বার্থে কিছু দায়িত্ব কর্তব্য পালন করতে হবে। সকলে মিলে এমন এক বাতাবরণ গড়ে তুলতে হবে, যেখানে প্রবীণদের মত ও ইচ্ছা প্রকাশের স্বাধীনতা থাকবে। আমাদের পরিবার ও সমাজে প্রবীণদের অবদান কতটা জরুরি, তা তাঁদের জানাতে হবে। এভাবেই প্রবীণরা আত্মসন্তুষ্টি বোধ করবেন এবং তাঁদের দৈহিক ও মানসিক স্বাস্থ্যও বজায় থাকবে।
রাষ্ট্রপতি যুবসম্প্রদায়ের উদ্দেশে বলেন, আমাদের পরম্পরা ও ঐতিহ্যগুলির ব্যাপারে সর্বদাই প্রবীণদের স্মরণ করতে হবে। প্রবীণদেরকে তাঁদের প্রাপ্য সম্মান ও সহায়তা করতে পারলেই যুবরা নিজেদের জীবনে অগ্রগতি করতে পারবে বলে রাষ্ট্রপতি অভিমত প্রকাশ করেন। তিনি জোর দিয়ে বলেন, সব প্রজন্মকেই সম্প্রীতির বাতাবরণ গড়ে তুলে জীবনযাপন করতে হবে এবং যৌথ পরিবারের ধারণাকেও অক্ষুণ্ণ রাখতে হবে।
অনুষ্ঠানে কেন্দ্রীয় সামাজিক ন্যায় বিচার ও ক্ষমতায়ন মন্ত্রী শ্রী থাওয়ার চাঁদ গেহলট, বিভাগীয় প্রতিমন্ত্রী শ্রী কৃষাণ পাল গুর্জর ছাড়াও বহু বিশিষ্ট ব্যক্তি উপস্থিত ছিলেন।
SSS/BD/SB
(Visitor Counter : 44
স্বরাষ্ট্র মন্ত্রক
পঞ্চম আন্তর্জাতিক রামায়ণ উৎসবে প্রধান অতিথি হিসেবে সভাপতিত্ব করলেন শ্রী অমিত শাহ
নয়াদিল্লি, ১৮ সেপ্টেম্বর, ২০১৯
নতুন দিল্লিতে মঙ্গলবার ইন্ডিয়ান কাউন্সিল ফর কালচারাল রিলেশন্স  আয়োজিত পঞ্চম আন্তর্জাতিক রামায়ণ উৎসবে প্রধান অতিথি হিসেবে সভাপতিত্ব করেন কেন্দ্রীয় স্বরাষ্ট্র মন্ত্রী শ্রী অমিত শাহ।
অনুষ্ঠানের ভাষণে কেন্দ্রীয় স্বরাষ্ট্র মন্ত্রী বলেন, দেশের সংস্কৃতি ও মূল্যবোধকে বিশ্বে প্রচারের উদ্দেশ্যেই আইসিসিআর প্রতিষ্ঠিত হয়েছিল। তিনি আরও বলেন, এটা বোঝার জন্য রামায়ণ উৎসব অন্য কোন পথ থাকতে পারে না।
শ্রী শাহ বলেন, পাঁচ বছর ধরে এই উৎসব আয়োজিত হয়ে আসছে। ১৭টি দেশ থেকে শিল্পীরা এতে অংশ নেন এবং এই অনুষ্ঠানে তাঁদের নিজের নিজের ভাষায় রামায়ণকে তুলে ধরেন। রামায়ণ হল এমন এক ধর্মগ্রন্থ যেখানে ব্যক্তিত্ব, সামাজিক, সাংস্কৃতিক ও ধর্ম বিশ্বাস দেশের গণ্ডি ছাড়িয়ে বিশ্বের দরবারে পৌঁছে গেছে। তিনি বলেন, রামায়ণ হল শতাব্দী প্রাচীন ভারতীয় সংস্কৃতির ভাণ্ডার। এখানে বিশ্বের যে কোন সমস্যার সমাধান রয়েছে। একজন আদর্শ মানুষের জীবন ও মূল্যবোধের ওপর মহাঋষি বাল্মিকীর এক অনবদ্য সৃষ্টি হল এই রামায়ণ। এখানে মানুষের জীবনের উঁচু এবং নিচু দিকটি যেমন খুব ভালোভাবে বর্ণনা করা রয়েছে, তেমনই আদর্শের ওপর প্রশ্নের উত্তরগুলিও দেওয়া রয়েছে। এমনকি, জীবনের কঠিন সময়ে মূল্যবোধের বিষয়টিও এখানে উঠে এসেছে।
শ্রী শাহ আরও বলেন, এই ধর্মগ্রন্থে বিভিন্ন চরিত্রের কথোপকথনের মাধ্যমে সুপ্রশাসন, যুদ্ধের কৌশল, বিজ্ঞান, প্রযুক্তি ও মহিলাদের সম্মান রক্ষার মতো গুরুত্বপূর্ণ বিষয়গুলি খুব ভালোভাবে তুলে ধরা হয়েছে।
বিশ্বের সামনে ভারতীয় সংস্কৃতি ও তার দূত হিসেবে রামায়ণকে তুলে ধরতে আইসিসিআর যে প্রয়াস নিয়েছে তার জন্য শ্রী শাহ ধন্যবাদ জানান। রামায়ণ থেকে মূল্যবোধ আত্মস্থ করে আদর্শ মানুষ হয়ে ওঠার জন্য সকলের কাছে আহ্বান জানান তিনি।
SSS/SS/DM
(Visitor Counter : 58
প্রধানমন্ত্রীরদপ্তর
প্রধানমন্ত্রী তামিলনাডুতে ঘূর্ণিঝড়ে জীবনহানির ঘটনায় শোক প্রকাশ করেছেন
নয়াদিল্লি, ১৬ নভেম্বর, ২০১৮
প্রধানমন্ত্রী শ্রী নরেন্দ্র মোদী তামিলানাডুর ঘূর্ণিঝড়ে জীবনহানির ঘটনায় শোক প্রকাশ করেছেন।
এক বার্তায় প্রধানমন্ত্রী বলেন, “তামিলানাডুর বিভিন্ন অংশে ঘূর্ণিঝড়ে যাঁরা প্রাণ হারিয়েছেন, আমি তাঁদের পরিবার-পরিজনকে সমবেদনা জানাই। আমি আহতদের দ্রুত আরোগ্য কামনা করি। ঘূর্ণিঝড়ে ক্ষতিগ্রস্তদের সবরকম সহায়তা দিতে আধিকারিকরা কাজ করছেন।
তামিলনাডুর মুখ্যমন্ত্রী থিরু এডাপাডি কে পালানিস্বামীর সঙ্গে রাজ্যে ঘূর্ণিঝড়ের ফলে সৃষ্ট পরিস্থিতি নিয়ে আলোচনা করেছি। কেন্দ্রের তরফে সম্ভাব্য সবরকম সাহায্যের আশ্বাস দেওয়া হয়েছে। আমি তামিলনাডুবাসীর নিরাপত্তা ও সার্বিক কল্যাণ কামনা করি”।
CG/PM/SB…
(Visitor Counter : 50
প্রধানমন্ত্রীরদপ্তর
২৪ ডিসেম্বর শ্রী স্বামীনারায়ণ গুরুকুল রাজকোট সংস্থান-এর ৭৫তম অম্রুত মহোৎসবে ভাষণ দেবেন প্রধানমন্ত্রী
নয়াদিল্লি, ২৩ ডিসেম্বর ২০২২
২৪ ডিসেম্বর, ২০২২ শ্রী স্বামী নারায়ণ গুরুকুল রাজকোট সংস্থান-এর ৭৫তম অম্রুত মহোৎসবে প্রধানমন্ত্রী শ্রী নরেন্দ্র মোদী সকাল ১১টায় ভিডিও কনফারেন্সিং-এর মাধ্যমে ভাষণ দেবেন।
রাজকোটে ১৯৪৮ সালে গুরুদেব শাস্ত্রীজি মহারাজ শ্রী ধর্মজীবনদাসজি স্বামী শ্রী স্বামীনারায়ণ গুরুকুল রাজকোট সংস্থান স্থাপন করেন। এই সংস্থানের ক্ষেত্রের প্রসার লাভ করেছে এবং সারা বিশ্বজুড়ে বর্তমানে ৪০টিরও বেশি শাখা রয়েছে। এই সংস্থানে বিদ্যালয়, স্নাতক ও স্নাতকোত্তর স্তরে ২৫ হাজারেরও বেশি ছাত্রছাত্রীর পড়াশোনার সুযোগ রয়েছে।
(PG/AB/DM
প্রধানমন্ত্রীরদপ্তর
নবরাত্রির মহা সপ্তমীতে দেশবাসীকে শুভেচ্ছা প্রধানমন্ত্রীর
মা কালরাত্রির আশীর্বাদ প্রার্থনা করলেন প্রধানমন্ত্রী
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী নবরাত্রির পবিত্র মহা সপ্তমীতে দেশবাসীকে শুভেচ্ছা জানিয়েছেন। তিনি ভক্তদের জন্য মা কালরাত্রির আশীর্বাদ প্রার্থনা করেন এবং মা কালরাত্রির একটি প্রার্থনা স্তোত্রও সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেন, “সুখপ্রসন্নবদনাং স্মরানন সরৌরুহাম্।
এবং সচ্চিয়ন্তয়েততকালোরাত্রিং সর্বকামোসমৃদ্ধিদাম্।
দেশবাসীকে নবরাত্রির মহা সপ্তমীর মঙ্গল কামনা। মা কালোরাত্রির করুণা ও অসীম কৃপায় আপনাদের সকলের জীবন আলোকোজ্জ্বল ও সুখকর হয়ে উঠুক। এর সঙ্গে জড়িত একটি স্মৃতি …..”
PG/PM/SB
(
তথ্যওসম্প্রচারমন্ত্রক
সরকারি বিজ্ঞাপনের বিষয়বস্তু নিয়ন্ত্রণের জন্য সুপ্রিম কোর্টের মাধ্যমে গঠিত তিন সদস্যের কমিটির  ১৯তম ভার্চুয়াল বৈঠকে গুরুত্বপূর্ণ সিদ্ধান্ত গ্রহণ
নয়াদিল্লী, ৭ সেপ্টেম্বর, ২০২০
সরকারি বিজ্ঞাপনের বিষয়বস্তু নিয়ন্ত্রণের জন্য সুপ্রিম কোর্টের মাধ্যমে গঠিত তিন সদস্যের কমিটির  ১৯তম ভার্চুয়াল বৈঠক চৌঠা সেপ্টেম্বর অনুষ্ঠিত হয়। বৈঠকে গুরুত্বপূর্ণ কয়েকটি সিদ্ধান্ত গৃহীত হয়।
প্রাক্তন মুখ্য নির্বাচন কমিশনার শ্রী ওমপ্রকাশ রাওয়াতের পৌরহিত্যে এই বৈঠকে বাকি দুই সদস্য- এশিয়ান ফেডারেশন অফ অ্যাডর্ভাটাইজিং অ্যাসোসিয়েসন্স-এর শ্রী রমেশ নারায়ন এবং প্রসার ভারতী বোর্ডের আংশিক সময়ের সদস্য শ্রী অশোক কুমার ট্যান্ডন যোগ দেন।
সরকারি বিজ্ঞাপনের বিষয়বস্তু নিয়ন্ত্রণের জন্য সুপ্রিম কোর্টের নির্দেশ অনুসারে তিন সদস্যের কমিটি গঠন করা বাধ্যতামূলক। কর্ণাটক, গোয়া, মিজোরাম এবং নাগাল্যান্ড ইতিমধ্যেই রাজ্যস্তরে এই কমিটি গঠন করেছে। ছত্তিশগড় কেন্দ্রীয় কমিটিকে তাদের রাজ্য সরকারের বিজ্ঞাপনগুলির নজরদারির অনুমতি দিয়েছে।
সিসিআরজিএ-র বৈঠকে বলা হয়েছে, অন্য রাজ্যগুলি এ বিষয়ে এখনও কোন উদ্যোগ নেয়নি, যা সুপ্রিম কোর্টের আদেশের অবমাননার সামিল। সিসিআরজিএ জানিয়েছে কমিটির কাছে যেসব অভিযোগ জমা পড়েছে সে বিষয়ে বেশকিছু অভিযোগের কোন জবাব সংশ্লিষ্ট কর্তৃপক্ষের কাছ থেকে পাওয়া যায়নি। কমিটি সিদ্ধান্ত নিয়েছে প্রয়োজন হলে তারা বিভিন্ন বিজ্ঞাপন প্রকাশের ক্ষেত্রে নিষেধাজ্ঞা জারি করবে। কমিটির নোটিশের জবাব দিতে দেরি হলে সংশ্লিষ্ট আধিকারিকদের কমিটি ডাকতেও পারে।
প্রসঙ্গত উল্লেখ্য, ২০১৫র ১৩ই মে সুপ্রিম কোর্টের নির্দেশ অনুযায়ী ২০১৬র ৬ই এপ্রিল তিন সদস্যের এই কমিটি গঠিত হয়। সদস্যরা প্রত্যেকেই নিরপেক্ষ ভাবধারার বজায় রেখে চলেন এবং নিজ নিজ ক্ষেত্রে তারা প্রতিষ্ঠিত। সরকার পোষিত বিজ্ঞাপনের বিষয়বস্তুর ওপর এই কমিটি নজর রেখে চলে। সুপ্রিম কোর্টের ১৩ই মে-র নির্দেশ অনুযায়ী সরকারি বিজ্ঞাপনের বিষয়বস্তু সরকারের সাংবিধানিক ও আইনী বাধ্যবাধকতা এবং নাগরিকদের অধিকার মেনে করতে হবে। সুপ্রিম কোর্ট তার নির্দেশে এও জানিয়েছে বিজ্ঞাপনের বিষয়বস্তু উদ্দেশ্যপূর্ণ, নিরপেক্ষ এবং স্বচ্ছভাবে প্রস্তত করতে হবে ও বিজ্ঞাপনের নকশা এমনভাবে করা প্রয়োজন যাতে প্রচারের মূল উদ্দেশ্য সাধিত হয়। বিজ্ঞাপনের বিষয়বস্তু যাতে ক্ষমতাশীল দলের রাজনৈতিক স্বার্থ চরিতার্থ না করে সেদিকে খেয়াল রাখতে হবে। সব বিজ্ঞাপন আইন অনুসারে হওয়া প্রয়োজন এবং প্রচলিত আর্থিক নিয়ম মেনে তা করতে হবে। বিজ্ঞাপনের মাধ্যমে প্রচার চালানোর সময় তা ন্যায় সঙ্গত হওয়া আবশ্যক।
সুপ্রিম কোর্টের নিয়ম লঙ্ঘিত হলে কমিটি জনসাধারণের কাছ থেকে সে বিষয়ে অভিযোগ এবং প্রয়োজনীয় পরামর্শ নিম্নলিখিত ঠিকানায় পাঠাতে বলেছে :
দ্য মেম্বার সেক্রেটারি, কমিটি অন কন্টেন্ট রেগুলেশন ইন গভর্নমেন্ট অ্যাডভার্টাইজিং  রুম নাম্বার ৪৬৯, চতুর্থ তল, সুচনা ভবন, সিজিও কমপ্লেক্স, লোধি রোড, নতুন দিল্লী ১১০০০৩ (যোগাযোগের ফোন নম্বর- 011-24367810, হোয়াটসঅ্যাপ নম্বর- 9599896993। ইমেল ঠিকানা- mailto:ms.ccrga[at]gmail[dot]com
(CG/CB/NS